หุ้นเด่น Q4
บริษัทจดทะเบียน (บจ.) รายงานผลประกอบการงวดไตรมาส 3/64 กันน่าจะครบแล้ว หรือคิดเป็น 95% ของมาร์เก็ตแคปรวมทั้งตลาด
บริษัทจดทะเบียน (บจ.) รายงานผลประกอบการงวดไตรมาส 3/64 กันน่าจะครบแล้วหรือ คิดเป็น 95% ของมาร์เก็ตแคปรวมทั้งตลาด
17 พ.ย. 2564

บริษัทจดทะเบียน (บจ.) รายงานผลประกอบการงวดไตรมาส 3/64 กันน่าจะครบแล้ว
หรือคิดเป็น 95% ของมาร์เก็ตแคปรวมทั้งตลาด
กำไรของ บจ. (SET) ที่ออกมา อยู่ที่ 2.1 แสนล้านบาท เพิ่มขึ้น 19% หากเทียบกับไตรมาส 3/64 แต่จะลดลง 24-25% เมื่อเทียบกับไตรมาส 2/64
ส่วน 9 เดือนแรก บจ.กำไรรวมกันแล้ว 7.4 แสนล้านบาท เพิ่ม 74%
แล้วประเด็นที่น่าสนใจ มีอะไรบ้างในงบไตรมาส 3 ของ บจ.
นักวิเคราะห์ทำข้อมูลออกมา พบว่า หุ้นในกลุ่มน้ำมันที่นำโดย ปตท. หรือ PTT มีกำไรเพิ่มโดดเด่น
ปัจจัยหนุนมาจากเรื่องราคาน้ำมันดิบในตลาดโลกปรับสูงขึ้น
ประเด็นเรื่องหุ้นน้ำ กับราคาน้ำมัน ไม่ได้อยู่นอกเหนือคาดการณ์ของนักวิเคราะห์มากนัก
แต่ที่มีกำไรโดดเด่น หรือดีกว่าคาดมาก ๆ มาจากกลุ่มการแพทย์ เรือและโลจิสติกส์ และอิเล็กทรอนิกส์
เพราะแต่ละหุ้นรายงานกำไรออกมาแบบเซอร์ไพรส์กันพอสมควร
มาถึงกลุ่มที่กำไรแย่กว่าคาด
แน่นอนว่า นำโดยวัสดุก่อสร้าง บันเทิง เกษตรอาหาร
ทว่า ไม่ว่าหุ้นกลุ่มไหน ตัวไหนจะรายงานกำไรเท่าไหร่ ขาดทุนเท่าไหร่
นักวิเคราะห์ต่างมองตรงกันว่า ผลประกอบการของ บจ.ได้ผ่านพ้นช่วงจุดต่ำสุดไปแล้ว
และตอนนี้ควรจะโฟกัสไปที่แนวโน้มไตรมาส 4/64 หรือหากมองยาวขึ้นอีกนิด คือ ผลประกอบการปี 2565 เพราะน่าจะฟื้นตัวได้ดีกว่าปี 2564
มีข้อมูลน่าสนใจ จาก บล.ฟินันเซีย ไซรัส
เขารวบรวมหุ้นที่จะมีกำไรเติบโตโดดเด่นในไตรมาส 4/64 ออกมา และดีต่อเนื่องในปี 2565
โดยพุ่งเป้าไปยังกลุ่ม Domestic Play
หุ้นเด่น เช่น บมจ.ช.การช่าง หรือ CK
บมจ.ซีพี ออลล์ หรือ CPALL, บมจ.เซ็นทรัล รีเทล คอร์ปอเรชั่น หรือ CRC, บมจ.โกลบอล เพาเวอร์ ซินเนอร์ยี่ หรือ GPSC, บมจ.เจดับเบิ้ลยูดี อินโฟโลจิสติกส์ หรือ JWD
บมจ.ที.เค.เอส. เทคโนโลยี หรือ TKS, บมจ.ออริจิ้น พร็อพเพอร์ตี้ หรือ ORI
มาดูข้อมูลของ บล.เอเซีย พลัส กัน
เอเซีย พลัส มีมุมมองกลุ่มกำไรผ่านพ้นจุดต่ำสุดไตรมาส 3/2564 คือ สื่อและสิ่งพิมพ์ รับเหมาก่อสร้าง การท่องเที่ยวและสันทนาการ ขนส่งและโลจิสติกส์
ส่วนกลุ่มกำไรฟื้นตัวตามภาพรวมเศรษฐกิจ หรือกำไรไตรมาส 4/2564 เติบโตเด่น
เจะอยู่ในกลุ่มธนาคาร กลุ่มเงินทุนและหลักทรัพย์  กลุ่มพาณิชย์ กลุ่มการแพทย์ กลุ่มพัฒนาอสังหาริมทรัพย์
และกลุ่มเทคโนโลยี คือ เทคโนโลยีสารสนเทศและการสื่อสาร (ICT), ชิ้นส่วนอิเล็กทรอนิกส์ และยานยนต์
ส่วนหุ้นที่เอเซีย พลัส บอกว่า โดดเด่นมากสุด
เริ่มจาก บมจ.ทิปโก้แอสฟัลท์ หรือ TASCO
และบมจ.เงินติดล้อ หรือ TIDLOR
ด้าน บล.เคทีบีเอสที คาดกำไรไตรมาส 4/2564 ของ บจ.ไว้ 1.26 แสนล้านบาท และคาดว่าทั้งปี 2564 จะจบที่ 8.7 แสนล้านบาท พร้อมมองไปยังปี 2565 เป็น 9.8 แสนล้านบาท เติบโต 12%
เป้าดัชนีฯ ปี 2565 ปรับจาก 1,732 จุด เป็น 1,737 จุด ค่า Forward P/E อยู่ที่ 19.8 เท่า
ส่วนหุ้นเด่นจากอุตสาหกรรมฟื้นตัวแรงในปี 2565 คือ บมจ.บีอีซี เวิลด์ หรือ BEC ที่จะมีเงิน และ U-Rate โฆษณาจะเพิ่ม บมจ.เซ็ปเป้ หรือ SAPPE แนวโน้มกำไรโต ยอดขายทั้งในประเทศ และต่างประเทศฟื้น คุมต้นทุนผลิตได้ดีขึ้น พร้อมออกสินค้าใหม่
บมจ.อาร์เอส หรือ RS ผลประกอบการไตรมาส 4/2564 เทิร์นอะราวด์ คาดธุรกิจเอนเตอร์เทนฟื้นตัวเด่น
ทรัสต์เพื่อการลงทุนในสิทธิการเช่าอสังหาริมทรัพย์ CPN รีเทล โกรท หรือ CPNREIT กำไรไตรมาส 4/2564 เทิร์นอะราวด์รับการปรับลดส่วนลดค่าเช่าหลังเปิดเมือง ด้านปันผลสูง 5-6%
สุดท้าย “หุ้นเติบโตสูง” และอยู่ใน Mega Trend โลก มีตัวเดียว คือ บมจ.พลังงานบริสุทธิ์ EA
EA จะเตรียมเติบโตแบบก้าวกระโดด
จากประเด็น (รอ) รัฐเคาะภาษีสนับสนุนผู้ผลิต EV ไทย ท่ามกลางดีมานด์กำลังเพิ่มขึ้น